päikest teispool pilvi nägin alles täna. kodunt ära lennates oli liiga vara ja liiga pime. vihma sadas ka, nii et takso tellimine oli geniaalne mõte. ma olen taanis käinud päris mitu korda. kui hakkasin arvutama, ei saanudki hakkama. mul on lihtsalt nii  tohutult halb mälu. oma kolm-neli korda ilmselt saab kokku. seekord oli väga sürr, nagu oleks kaks aastat tagasi läinud ajas. kohtusin paljude samade inimestega, kui tookord. nad elasid samades korterites ja olid sama nägu. kesklinnas ei jõudnudki eriti uitada, reedel saabusime kaaslastega nii vara, et kõik poed ja kohvikud olid veel kinni. leidsime õnneks ühe püstijalabaari moodi koha, mis tehti enne kümmet lahti. must leib oli seal hirmkallis ja hirmhea.